***MOSSEKRÅKA AVDUKET***

**Jubileumsgaven til byen fra Moss og Jeløy Rotary ble avduket av ordfører Hanne Tollerud ved Storebro lørdag 5. juni 2020.**

Per Oscar Saugestad hadde følgende ide:

***«Jeg har lekt litt med en tanke om at kanskje klubbene Moss, Jeløy og Rygge kunne gi en gave til byen ved by jubileet i 2020. Kråka forsvinner nå fra byvåpenet, så kanskje kunne vi forære byen en kråkestatue plassert sentralt i byrommet. Naturligvis med plakett om hvem som har gitt statuen og kanskje informasjon om klubbenes møtetider og møtesteder.»***

Jeløy og Rygge Rotary ble invitert til å delta i prosjektet. Jeløy meldte tilbake at de ønsket å delta. Rygge ønsket ikke å delta.

Prosjektet ble en realitet for klubbene Jeløy og Moss og klubbene oppnevnte følgende personer til å delta i prosjektet:

* Per Oscar Saugestad og Per Ivar Clementsen, Moss Rotary.
* Ivar Ernø og Robert Jørgensen, Jeløy Rotary.

Her følger utdrag fra talen som komiteleder Per Ivar Clementsen holdt ved avdukingen på Storebro:

***ROTARY har som hovedmål Å GAGNE ANDRE gjennom utvikling av vennskap, internasjonal forståelse og fred.***

***Moss, vår kjære by her ved sjøen hvor markene skråner som er teksten i Mossesangen fyller 300 år. Rotary ønsket å gi byen en gave for på den måten å GAGNE andre i jubileumsåret og inn i de neste hundre år.***

***Moss og Jeløy Rotary etablerte et «gavefellesskap» og startet arbeidet høsten 2018. Våre klubber er aktive på mange samfunnsområder i Moss – MEN hva skulle vi gi i gave til byen? Veien førte oss fram til at gaven skulle være MOSSEKRÅKA. Hva er mer typisk for byen vår? Vi registrer også at 2020 er året hvor Moss og Rygge blir en kommune. Kråka som byvåpen erstattes med en flott GULLSPORE fra Rygge. Vi syntes en KRÅKE ville være en god gave. Den er en av verdens smarteste fugler, men bruker også sin intelligens til verre handlinger, hun er visstnok også langsint. Mossekråka, som har vært byvåpen siden 1953 har vært et landskjent symbol for byen i over hundre år så vel historisk som kulturelt. KRÅKA burde derfor få en sentral plass i bybildet og være et merke for fremtidige generasjoner. For en plass KRÅKA har fått. Ved den nye turstien med utsikt over Christian Fredrik statuen, Konventionsgården og den nye bydel Verket hvor fossedur stiger mot sky.***

***Her må vi rette en stor TAKK til Moss kommune ved ordfører, til Trygve Nordby som svingte seg på sekundet da ideen kom og Frank Syversen og hans dyktige folk i Drift og anlegg. TAKK for at vi sammen fant denne gode og riktige plassen til Mossekråka.***

***Ordføreren har allerede løftet fram kunstneren – Grete Skovly – det er det all grunn til. Maken til kreativ og samarbeidsgod person finnes knapt. Hun har også i tillegg til kunsten matet oss med kaffe og eplekake i store mengder. Det er Kristiania støperi, Oslo som har støpt KRÅKA i bronse og Johansen Stenhuggeri i Skjeberg som har montert KRÅKA på sokkel i råhugget Røyken-syenit******.***

***Til slutt. KJÆRE MOSS VED ORDFØRER - GRATULERER MED DE 300 ÅR – HÅPER GAVEN VIL GAGNE BYEN.***